रोनाल्डोलाई जोगाउन थप सुरक्षा
पोर्चुगल यसअघि नै युरो २०२४ को नकआउट चरण पुगिसकेको छ । तर समूह ‘एफ’ मा पोर्चुगलको उद्देश्य रहनेछ लगातार तेस्रो जित । बुधबारको खेलमा यही पोर्चुगलले सामना गर्नेछ नवआगन्तुक जर्जियाको । सम्भवतः बराबरीले जर्जियालाई छनोटको आस देखाउन सक्छ र यसका लागि समूहकै अर्को खेलको नतिजामा पनि निर्भर हुनुपर्नेछ । 
ग्लेसेनक्रिस्टेन — पोर्चुगल यसअघि नै युरो २०२४ को नकआउट चरण पुगिसकेको छ । तर समूह ‘एफ’ मा पोर्चुगलको उद्देश्य रहनेछ लगातार तेस्रो जित । बुधबारको खेलमा यही पोर्चुगलले सामना गर्नेछ नवआगन्तुक जर्जियाको । सम्भवतः बराबरीले जर्जियालाई छनोटको आस देखाउन सक्छ र यसका लागि समूहकै अर्को खेलको नतिजामा पनि निर्भर हुनुपर्नेछ । तर, जर्जियालाई चाहिने भनेकै स्तब्धपूर्ण जित हो । पोर्चुगल मैदानमा उत्रँदा सबैको ध्यान एउटै तथ्यमा हुनेछ, स्टार खेलाडी क्रिस्टियानो रोनाल्डोको सुरक्षा । पोर्चुगल र टर्की भिड्दा मात्रै चारभन्दा बढी व्यक्ति मैदानमा छिरेका थिए । तिनको उद्देश्य थियो, रोनाल्डोसँग सेल्फी खिच्ने, नजिकबाट हेर्ने वा छुने । युरोपेली फुटबल महासंघ (यूईएफए) ले प्रतियोगिताका लागि थप सुरक्षा व्यवस्थापन गर्ने भनिसकेको छ । रोनाल्डो आफैंले भने अहिलेसम्म गोल गर्न सकेका छैनन् । ३९ वर्षीय खेलाडीसामु एक अर्को मौका रहनेछ । यता जर्जिया भने कुनै ठूलो प्रतियोगितमाा पहिलो पटक डेब्यु गरिरहेको छ । अहिलेसम्म टोलीको प्रदर्शनलाई सबैले प्रशंसा नै गरेका छन् । चेक गणतन्त्र–टर्कीह्याम्बर्ग– लिग चरणको अन्तिम खेलमा टर्कीलाई १ अंक चाहिएको छ । टोलीलाई यसमा अवरोध पुर्‍याउने काम गर्नेछ चेक गणतन्त्रले । बुधबार हुने यी दुई टिमबीचको खेलमा चेक टिमलाई जित नै आवश्यक पर्नेछ । त्यतिले मात्र पुग्ने छैन, चेकलाई समूहको अर्को खेलको नतिजा आफूअनुकूल पनि हुनुपर्नेछ । टर्कीको ३ अंक छ । हारको अर्थ हुनेछ प्रतियोगिताबाट बिदा । यो समीकरणका लागि जर्जियाले पोर्चुगललाई पनि हराउनुपर्नेछ । अंक तालिकामा पोर्चुगलको २ खेलबाट अधिकतम ६ अंक छ । त्यसपछि टर्की छ ३ अंकमा । अझ त्यसपछाडि चेक गणतन्त्र र जर्जिया १–१ अंकमा छन् ।